ru cs ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru
"Аалам", 20.11.08 - 5-бет: Полит-элита...•
Пермдеги Боинг- 737нин кулашы боюнча америкалык сот иш жүргүзөт
Пермдеги авиакырсыктан каза болгон бир адамдын үй-бүлөсү америкалык сотко ходатайство менен кайрылган. Доо арызга каза болгондордун Россияда жана башка чет өлкөлөрдө жашаган ондогон үй- бүлө мүчөлөрү кошулган.
БУУнун генералдык ассамблеясы расизмдин учурдагы формаларын жандандырууга каршы
Астронавт Стефанишин- Пайпер ачык космоско чыгып, сумкасын "жоготуп алды"
NASAдан билдиргендей, тажрыйбалуу астронавт ачык космоско чыгып, тазалоо иштерин жасап жаткан убакта аспаптар салынган сумкасын жоготуп жиберген.
Сербия Хорватияны геноцид үчүн эл аралык сотко берет
1995- жылы "Буря" деп аталган операцияда аскердик кылмыш кылып, этникалык тазалоо жүргүзгөндүгү үчүн Белград Загребди айыптап келет. Хорватиянын доосуна жооп кылып, Сербия 1990- жылдары хорваттарды кырган учурда Югославия мамлекетин айыпташ керек деп билдирди.
Японияда пенсиялык башкаруунун мурдагы жетекчилерин өлтүрүп жатышат
Дээрлик 50 млн. япондуктун пенсия үчүн узак жылдар төлөнүп, топтолуп калган акчаларынын эсеби чыкпай, маалымат базасынын катачылыгынан улам, алар төлөмдөрүн толук көлөмдө ала албай жатышат. Бул трагедиянын күнөөкөрү, 66 жаштагы Такэхико Ямагути жана анын жубайы болуп калды. Өлкөнүн премьер- министри анын кесиптештерин жана туугандарын коргоого алаарын билдирди.
Украинанын Жогорку Радасы отставкага кеткен Яценюкту алып келүүнүн аракетинде
Украинадагы абал улам чаташып баратат. Аягына чейин таратылбаган парламент башчысыз калды. Себеби депутаттар спикердин кандидатурасы боюнча бир пикирге келе албай жатышат. НУ-НС фракциясы мурдагы спикер Арсений Яценюкту кайра кайтаруу боюнча токтомдун долбоорун киргизди.
Сомалинин пираттары Таиланддын балыкчылар кемесин кармап алды
Ал кеме Кирибатинин желеги астында жүрөт, бирок иш жүзүндө Таиланддын жарандарына таандык. Мурда, ушул жумада эле сомалилик пираттар саудовиялык Sirius Star супертанкерин кармап алган болучу. Анда жалпы суммасы 200 млн долларлык эки миллион баррель нефти жүктөлгөн болучу.
Франция президенти Николя Саркози Польшага бараар визиттен баш тартпайт. Ошол эле мезгилде Польшанын президенти Лех Качиньскийге жолугуудан тайсалдаганы кызык. Кейпи кептин башы башка тарапта болсо керек.
КНРдин төрагасы Ху Цзиньтао Фидель Кастро менен жолукту
Жергиликтүү телевидение Фидель Кастро менен Ху Цзиньтао "бир туугандык" жолугушуу өткөргөндүгүн көрсөттү. Кубанын телевидениеси узак жылдардан бери Кастронун чет өлкөлүктөр менен сейрек кездешүүлөрүндөгү сүрөттөрдү бербей калган болучу. Ал тургай Уго Чавестин Кубага келишиндеги сүрөттөрдү дагы көрсөткөн эмес болучу.
Туткунга алынгандар арасында Гана, Индия, Иран, Пакистан, Филиппиндин жарандары бар
Туткунга алынган, буудай салып бараткан кеменин ичинде бир катар өлкөлөрдүн жарандары бар экендиги аныкталды. АКШнын ВМСинин 5- флотунун командачысы Джейн Кэмпбеллдин билдиргенине караганда, ал кеменин оператору- Ирандын өкмөтүнүн Islamic Republic of Iran shipping lines компаниясынан. Аден булуңунда туткунга алынган жүк ташуучу Delight кемесинде 36 миң тонна буудай турат. Ал Перс булуңундагы ирандык Бандар-Аббас портуна жөнөтүлүп жаткан болучу.
АКШнын жаңы администрациясында юстиция министри афроамерикалык Эрик Холдер болуп калышы ыктымал
Эгер 57 жаштагы Холдер министр болуп шайланып калса, ал АКШдагы бул постту ээлеген биринчи афроамерикалык министр болуп калышы ыктымал. Клинтон президент кезинде Холдер юстиция министринин орун басары болуп иштеген. АКШда юстиция министринин кызматы негизги кызмат болуп эсептелет, анткени ал ФБРди баш кылып укук коргоо органдарын көзөмөлдөйт.
Италия иммигранттардын киришине чектөө коюп жатат
Бирок үй кызматкерлери жана оорулууларды карагандар, анын ичинде улгайган жана майыптарды багуу сыяктуу жумуштарга контракт түзгөндөр киргизиле берет. Берлусконинин оңчул центристтик коалициясы апрелдеги чукул шайлоолордо көзөмөлгө алынбай жаткан иммигранттарга чек коюуга убада бергендиги менен жеңишке жетишкен болучу.
Гаитиде вертолет жарылып, америкалык эки жаран каза болду
Жергиликтүү бийликтин бул вертолеттун кайдан пайда болуп калгандыгы тууралуу маалыматы жок. Акыркы убактарда эч ким Гаитиге жеке учуулар тууралуу уруксат сураган эмес. Аныгын айтканда, вертолет башка өлкөдөн учуп келген болушу керек деп айтылууда. Бириккен Улуттар Уюму бул вертолет алардыкы эмес экенин билдирди.
Талибдер афган бийлиги менен чет өлкөлүк аскерлерди чыгаруу боюнча сүйлөшүүдөн баш тартты
Өткөн жекшемби күнү Афганистандын президенти Хамид Карзай талибдердин жетекчилерине кайрылып, Кабулда сүйлөшүүгө чакырды. Эгер Мулла Омар тынчтык сүйлөшүүлөрүнө барса, анын коопсуздугуна кепил болоорун билдирди.